Oor die titel van die album sê Elmé rooiwyn en liefde is vir haar beide iets wat spesiaal is. “Oor tyd raak dit net beter,” verduidelik sy.
Om te skryf op die ingewing van die oomblik is nie maklik nie. “ŉ Mens moet dissipline hê wanneer jy skryf, veral wanneer jy die liedjies wil afrond. Ek kry baie keer ŉ idee en dan maak ek gou ŉ nota op my selfoon, maar om alles bymekaar te sit verg dissipline.”
Sy vertel die musiekvideo vir ‘Liefde is nie liefde sonder jou nie’ is deur Coolerbox Brothers gemaak. “Dit was vir my ŉ absolute belewenis,” sê Elmé. “Dit speel af in ŉ ou skoolgebou en alles om my is gebreek. Saam met die boodskap van die liedjie dink ek dit skep ŉ baie mooi prentjie.”